Mari Sundli Tveit

Mari Sundli Tveit (født 1974) er en norsk naturforvalter og professor i landskapsarkitektur. Hun har siden mars 2021 vært administrerende direktør i Norges forskningsråd.

Hun var rektor for Norges miljø- og biovitenskapelige universitet (NMBU) fra 2014 til 2019, og politikkdirektør i Næringslivets Hovedorganisasjon (NHO) fra 2019 til mars 2021.

Hun vokste opp i Lommedalen og bodde en kort periode i England som barn. Hun gikk på Valler videregående skole i Bærum. Hun utdannet seg til naturforvalter (cand.agric.) ved universitetene i Tromsø, Trondheim, Bergen og NLH. Hun fullførte doktorgrad fra UMB (nå NMBU) i 2007Mari Sofie Sundli Tveit A conceptual framework for assessing visual landscape character using indicators: the VisuLands framework Avhandling (Ph.d.) - Universitetet for miljø- og biovitenskap, Ås, 2007, hvor hun ble ansatt som førsteamanuensis og senere professor i landskapsarkitektur. 

Hun var rektor ved Norges miljø- og biovitenskapelige universitet fra januar 2014 til juli 2019 hvor hun ble valgt og senere ansatt som første kvinnelige og yngste rektor noen sinne Hun var prorektor for utdanning ved Universitetet for miljø- og biovitenskap (UMB) 2010–2013. 

Hun ble valgt til styremedlem i Den europeiske universitetsforening i 2015 og gjenvalgt i 2019 for perioden 2019–2023. I mai 2017 ble hun valgt til leder av Universitets- og høgskolerådet for perioden sommeren 2017 til 2019. Hun var nestleder i styret for Senter for grunnforskning (CAS) ved Videnskapsakademiet fra 2014–2017. Hun var styremedlem ved Chalmers Tekniska Högskola i Gøteborg fra 2019 til 2021. Hun er styremedlem i Science Europe siden 2021 og ble i november 2023 valgt til president. Hun er styremedlem i Global Research Council siden 2021. Sundli Tveit er medlem i Norges Tekniske Vitenskapsakademi (NTVA). 

 Referanser  

 Eksterne lenker  
 Rektors blogg  

Kategori:Norske agronomer
Kategori:Rektorer ved universiteter og høyskoler i Norge
Kategori:Professorer ved Norges miljø- og biovitenskapelige universitet